Kinnitatud:

 22. oktoober 2018 5 - 93

 Harjumaa Spordiliit

 juhataja Sirje Tikerpäe

# HARJUMAA 2018. aasta VÕISTKONDLIKUD MEISTRIVÕISTLUSED MALES

**J U H E N D**

**I EESMÄRK**

**1.** Pakkuda Harjumaal (siin ja edaspidi mõeldakse märksõna „Harjumaa” all Harju maakonna territooriumi ilma Tallinna linnata) elavatele või töötavatele või Harjumaa koolides õppivatele sportlastele või Harjumaa linnade ja valdade spordiklubide liikmetele võistlemisvõimalust.

**2** Selgitada Harjumaa 2018 aasta võistkondlikud meistrid males.

## II AEG JA KOHT

**3.** Võistlused toimuvad **10. novembril 2018 Harju Elektri sööklas, Paldiski mnt 31, Keila, Harjumaa.**

Võistlejate täiendav registreerimine ja eelregistreerimise käigus esitatud andmete täpsustamine toimub võistluspäeval kell 10.00–10.30. Võistluste algus kl. 11.00.

### III REGISTREERIMINE

**4.** *Eelregistreerimine*

Võistluste parema korralduse huvides ootavad korraldajad osalevatelt võistkondadelt eelregistreerimist. Osavõtust palume teatada hiljemalt **8. novembriks 2018.**

Eelregistreerimist saab teostada:

e-posti aadressil: Harju.Spordiliit@harjusport.ee

**5.** *Registreerimine*

Võistlejate nimeline registreerimine toimub võistluspäeval kell 10.00–10.30. Võistlustele registreerimiseks palume osalevatel võistkondadel esitada juhendile lisatud vormikohane registreerimisleht.

**IV OSAVÕTJAD**

**6.** Võistlustest lubatakse osa võtta kõigil Harjumaa (siin ja edaspidi mõeldakse märksõna „Harjumaa” all Harju maakonna territooriumi ilma Tallinna linnata) võistkondadel, mis on komplekteeritud kui:

a) „omavalitsuse võistkond” – ühes Harjumaa linnas või vallas elavatest (elanike registri järgi) või töötavatest (tegeliku töökoha järgi) või õppivatest (kooli asukoha järgi) maletajatest,

b) „kooli võistkond” – ühes Harjumaa koolis õppivatest või töötavatest maletajatest,

c) „spordiklubi võistkond” – ühe Harjumaa omavalitsusüksuse spordiklubi liikmetest.

**7.** Võistkonna suuruseks on 3 meest ja 1 naine. Osalema lubatakse vähemalt kolmeliikmeline võistkond.

Meest naisega asendada ei lubata.

Osavõtvate võistkondade arvu võistlustel ei piirata.

**V KORRALDAMINE JA TULEMUSTE ARVESTAMINE**

**8.** Võistlused korraldab Harjumaa Spordiliit koostöös Keila Maleklubi ning ala kohtunikekoguga.

Ajakontroll partiile on 15 minutit mõlemale mängijale + 2 sekundit igale käigule mõlemale mängijale partii lõpuni.

**9**. Võistluste läbiviimise süsteem sõltub kohaletulnud võistkondade arvust.

Kui võistkondi osaleb 10 või vähem, korraldatakse võistlus turniirisüsteemis (kõik mängivad kõigiga läbi).

Kui osalevaid võistkondi on rohkem kui 10, loositakse võistkonnad kahte alagruppi. Alagruppides mängitakse turniirisüsteemis. Mõlema alagrupi kaks paremat võistkonda selgitavad medaliomanikud, alagruppide 3.–4. koht mängivad üldarvestuse 5.–8. kohale jne.

**10.** Võistkondade turniirisisene paremusjärjestuus selgitatakse kogutud matšipunktide järgi. (Võit annab 2, viik 1 ja kaotus 0 punkti).

**11**. Juhul, kui kaks või enam võistkonda kogub võrdse arvu matšipunke, selgitatakse nendevaheline paremusjärjestus

1) kogutud partiipunktide järgi;

kui ka see ei selgita paremusjärjestust, arvestatakse

2) omavahelist kohtumist.

**VI AUTASUSTAMINE**

**12.** Võistlustel I–III kohale tulnud võistkondi autasustatakse Harjumaa Spordiliidu diplomitega ning võistkondade liikmeid Harjumaa meistrivõistluste medalitega ja Harjumaa Spordiliidu diplomitega.

**13.** Võitjat võistkonda autasustatakse Hans Tomsoni (1929–2016) väljapandud ränd-auhinnaga.

**VII ÜLDISELT**

**14.** Kõik võistluste läbiviimisega seotud kulud kannab Harjumaa Spordiliit, välja arvatud võistlejate lähetamisega seotud kulud.

**15.** Kõik juhendis määratlemata küsimused lahendab kohtunikekogu koos võistluste organisaatoriga kohapeal. Informatsiooni saab telefonil 53080282 – Priit Kiigemägi või 53478221 – Elmar Niinepuu.

Võistluste peakohtunik on **Hendrik Olde.**

## VIII LISA

**16.** Käesoleva juhendi lisa:

1) Registreerimisleht